**Πειραιάς 11 Φεβρουαρίου 2021**

**Δελτίο Τύπου**

Πραγματοποιήθηκε σήμερα σύσκεψη των Προέδρων των 13 Ναυτεργατικών σωματείων με σκοπό τον συντονισμό της δράσης τους ενάντια στον νόμο - έκτρωμα της κυβέρνησης 4714/2020 καθώς επίσης και για τα υπόλοιπα οξυμένα ναυτεργατικά προβλήματα που την περίοδο της πανδημίας έχουν επιδεινωθεί δραματικά από την πολιτική κυβέρνησης - εφοπλιστών.

Στο επίκεντρο της σύσκεψης βρέθηκαν, μαζί με τον νόμο 4714/2020, τα κοινωνικοασφαλιστικά και συνταξιοδοτικά προβλήματα, τα εργασιακά, η ανεργία, οι ΣΣΕ και σειρά ακόμη συσσωρευμένων προβλημάτων που παραμένουν άλυτα και διαρκώς διογκώνονται.

Μετά από διαλογική συζήτηση συμφωνήθηκαν τα παρακάτω:

* **Οι εκπρόσωποι των 13 σωματείων εκφράζουν την κατηγορηματική τους αντίθεση στον νόμο 4714 και απαιτούν την άμεση κατάργησή του**.
* Κοινή παράσταση των σωματείων στον Πρόεδρο του ΝΑΤ με την απαίτησή μας να αποσυρθεί από την αυριανή συνεδρίαση του Δ.Σ οποιαδήποτε συζήτηση για υλοποίηση της νέας εγκριτικής πράξης σύμφωνα με την οποία καταργείται η ΣΣΕ των ποντοπόρων. Στην σχετική συνάντηση που έγινε ο Πρόεδρος του ΝΑΤ δεσμεύτηκε ότι θα αποσύρει το σχετικό θέμα από την ημερήσια διάταξη.
* **Παράσταση διαμαρτυρίας στον Υπουργό Ε.Ν στις 12/2 και ώρα 12.00 απαιτώντας συνάντηση μαζί του.**
* **Συμφωνήθηκε ομόφωνα η κήρυξη 48ωρης προειδοποιητικής πανελλαδικής απεργίας σε όλες τις κατηγορίες πλοίων για τις 23-24 Φλεβάρη με προοπτική κλιμάκωσης και για τον σκοπό αυτό συν ομολογήθηκε όπως το κάθε σωματείο μέσω των αρμόδιων οργάνων του υλοποιήσει την ανωτέρω συμφωνία τις αμέσως επόμενες μέρες.**

Στην κατεύθυνση αυτή συγκροτήθηκε αρμόδια επιτροπή προκειμένου να εξετάσει και να αποφασίσει όλα τα αναγκαία μέτρα για την ενημέρωση των Ναυτεργατών και την προετοιμασία και επιτυχία της απεργίας.

**ΟΙ ΔΙΟΙΚΗΣΕΙΣ ΤΩΝ ΣΩΜΑΤΕΙΩΝ**

• Πανελλήνια Ένωση Πλοιάρχων Ε.Ν

• Πανελλήνια Ένωση Μηχανικών Ε.Ν

• Πανελλήνια Ένωση Ναυτών Ε.Ν

• Πανελλήνια Ένωση Αρχιθαλαμηπόλων – Θαλαμηπόλων Ε.Ν

• Πανελλήνια Ένωση Κατωτέρων Πληρωμάτων Μηχανής Ε.Ν «Ο ΣΤΕΦΕΝΣΩΝ»

• Πανελλήνια Επαγγελματική Ένωση Μαγείρων Ε.Ν

• Πανελλήνια Ένωση Ηλεκτρολόγων – Ηλεκτρονικών Ε.Ν

• Πανελλήνιος Σύνδεσμος Οικονομικών Αξιωματικών Ε.Ν

• Πανελλήνια Ένωση Μηχανικών ΜΕΚ Ε.Ν

• Πανελλήνια Ένωση Φροντιστών Ε.Ν

• Πανελλήνια Ένωση Προσωπικού Τροφοδοσίας Ε.Ν

• Πανελλήνια Ένωση Ναυτών M/S - Π/Κ - Ο/Γ

• Πανελλήνια Ένωση Πρακτικών Πλοιάρχων – Κυβερνητών Ε.Ν